Bókaútgefandi er bjartsýnn á framtíð bókarinnar sem hækkar ekki í mikið verði þrátt fyrir hækkandi verð pappír. Innbundnar bækur hafa ekki verið prentaðar á Íslandi um nokkurt skeið eða frá því að bókbandsvél prentsmiðjunnar Odda var seld úr landi.
Hrávöruverð hefur hækkað á heimsmarkaði og pappírsframleiðsla fer ekki varhluta af því. Egill Örn Jóhannsson, framkvæmdastjóri Forlagsins segir hækkunina hafa nokkur áhrif.
Verðhækkun á pappír sýnist okkur vera á bilinu 30 til 40 prósent. Við gerðum hins vegar ráðstafanir strax í byrjun sumars og keyptum okkur pappír
Egill segist ekki telja að dagar pappírsbóka séu taldir, þær lifi góðu lífi en bækur sæki jafnframt mjög fram á stafrænu formi. Hann segir á annað hundrað bókaútgefanda starfandi á Íslandi.
Ég satt að segja er löngu búinn að leggja það á hilluna að spá prentaðri bók andláti.
Það eru fréttir af ótímabæru andláti.
Egill segir bækur enn vera helstu afþreyingu Íslendinga og langvinsælustu jólagjöfina. Verð bóka breytist lítið, mögulega færist það eitthvað upp eða niður.
Bækur hafa lækkað verulega í verði, raunverði á undanförnum á árum
og ég á ekki von á því að það verði miklar verðhækkanir núna.
Bókaútgefandi telur að bækur hækki lítið sem ekkert í verði þrátt fyrir að heimsmarkaðsverð á pappír hafi snarhækkað. 